CELEX: 22012D0205
Language: lv
Date: 2012-12-07 00:00:00
Title: EEZ Apvienotās komitejas Lēmums Nr. 205/2012 ( 2012. gada 7. decembris ), ar ko groza EEZ līguma I pielikumu (Veterinārijas un fitosanitārijas jautājumi)

21.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 81/1
            
         EEZ APVIENOTĀS KOMITEJAS LĒMUMS
   Nr. 205/2012
   (2012. gada 7. decembris),
   ar ko groza EEZ līguma I pielikumu (Veterinārijas un fitosanitārijas jautājumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2012. gada 22. maija Īstenošanas regula (ES) Nr. 427/2012 par Eiropas Parlamenta un Padomes Regulā (EK) Nr. 853/2004 attiecībā uz salmonellām noteikto īpašo garantiju paplašināšanu, tās attiecinot uz olām, kas paredzētas Dānijai (1).
            
         
               (2)
            
            
               EEZ līguma I pielikuma I nodaļas ievaddaļas 2. punktā noteikts, ka “EEZ līguma I pielikuma I nodaļas noteikumi ir attiecināmi uz Islandi, izņemot noteikumus par dzīviem dzīvniekiem, izņemot zivis un akvakultūras dzīvniekus, un dzīvnieku produktiem, piemēram, olšūnām, embrijiem un spermu. Ja tiesību aktu nav paredzēts attiecināt uz Islandi vai to paredzēts attiecināt daļēji, tas tiek noteikts attiecībā uz konkrēto tiesību aktu.” Ar mērķi saglabāt konsekvenci EEZ līgumā ir jāiekļauj atsauce uz minēto punktu attiecībā uz Eiropas Parlamenta un Padomes 2004. gada 29. aprīļa Regulu (EK) Nr. 882/2004 (2), kas labota ar OV L 191, 28.5.2004., 1. lpp., un kas ar EEZ Apvienotās komitejas 2007. gada 26. oktobra Lēmumu Nr. 137/2007 (3) ir iekļauta EEZ līgumā.
            
         
               (3)
            
            
               Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas nolīgumu par lauksaimniecības produktu tirdzniecību, kā tas noteikts EEZ līguma I pielikuma sektorālajos pielāgojumos. Līdz ar to šis lēmums nav piemērojams Lihtenšteinai.
            
         
               (4)
            
            
               Tādēļ būtu attiecīgi jāgroza EEZ līguma I pielikums,
            
         IR PIEŅĒMUSI ŠO LĒMUMU.
   1. pants
   EEZ līguma I pielikuma I nodaļu groza šādi:
   
               1)
            
            
               nodaļas 1.1. daļas 11. punktam (Eiropas Parlamenta un Padomes Regula (EK) Nr. 882/2004) pievieno šādu tekstu:
               “Šo aktu piemēro attiecībā uz Islandi jomās, kas minētas ievaddaļas 2. punktā.”;
            
         
               2)
            
            
               nodaļas 6.1. daļā pēc 17. punkta (Eiropas Parlamenta un Padomes Regula (EK) Nr. 853/2004) iekļauj šādu punktu:
               
                           “17.a
                        
                        
                           
                              32012 R 0427: Komisijas 2012. gada 22. maija Īstenošanas regula (ES) Nr. 427/2012 par Eiropas Parlamenta un Padomes Regulā (EK) Nr. 853/2004 attiecībā uz salmonellām noteikto īpašo garantiju paplašināšanu, tās attiecinot uz olām, kas paredzētas Dānijai (OV L 132, 23.5.2012., 8. lpp.).”
                        
                     
         2. pants
   Īstenošanas regulas (ES) Nr. 427/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2012. gada 8. decembrī, ja EEZ Apvienotajai komisijai ir iesniegti visi paziņojumi saskaņā ar EEZ līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ pielikumā.
   
      Briselē, 2012. gada 7. decembrī
      
         
            EEZ Apvienotās komitejas vārdā –
         
            priekšsēdētājs
         
         Atle LEIKVOLL
      
   
   
      (1)  OV L 132, 23.5.2012., 8. lpp.
   
      (2)  OV L 165, 30.4.2004., 1. lpp.
   
      (3)  OV L 100, 10.4.2008., 53. lpp.
   
      (4)  Konstitucionālās prasības nav norādītas.